**9 клас 5 учебна седмица – Домашна работа**

1. *Моля прочетете.*

**Делфините** принадлежат към разред Китоподобни. Тези **чудновати същества** са започнали развитието си преди около 10 милиона години. Не са риби, а **морски бозайници**. Имат издължено тяло , с което плуват доста бързо. Техен основен двигателен орган е раздвоената опашка, видоизменена в опашен плавник. Делфините имат и гръбен плавник. Той се използва като стабилизатор при плуване. Мозъкът на тези **водни създания** е доста голям и има силно развита мозъчна кора. Затова те по интелект твърде много се доближават до човека.

1. *Моля, препишете в тетрадките си:*

**Перифраза** – дума или израз, чрез които понятие, предмет или явление се представят описателно, преназовават се, като се дават допълнителни сведения за него.

*Препишете подчертаните думи в текста - те са перифрази на „делфини”.*

**Номинативна верига** – поредица от езикови средства за означаване на един и същи предмет в текста.

*Препишете всички думи в синьо в текста**– те образуват номинативната верига на „делфини”.*